Konzervativna stranka (Ujedinjeno Kraljevstvo)
Konzervativna i unionistička stranka (engleski: Conservative and Unionist Party), obično Konzervativna stranka i kolokvijalno poznata kao Torijevci (engleski: Tories), jedna je od dvije glavne političke stranke u Ujedinjenom Kraljevstvu, zajedno sa Laburističkom strankom. Bila je vladajuća stranka od 2010. do 2024. Stranka se nalazi od desna do desnog centra političkog spektra. Obuhvata različite ideološke frakcije uključujući konzervativce jednog naroda, tačerovce i konzervativce tradicionaliste. Stranka održava godišnju konferenciju Konzervativne stranke, na kojoj visoki konzervativci promovišu politiku stranke. Konzervativna stranka osnovana je 1834. od Torijevaca i bila je jedna od dvije dominantne političke stranke u 19. vijeku, zajedno sa Liberalnom strankom. Igrala je istaknutu ulogu u politici na vrhuncu Britanskog Carstva. Liberalna unionistička stranka se spojila sa strankom i formirala Konzervativnu i unionističku stranku 1912. godine. Od 1920-ih, Laburistička stranka se pojavila kao glavni rival konzervativaca, a političko rivalstvo konzervativaca i laburista je oblikovalo modernu britansku politiku tokom prošlog vijeka. Stranka je generalno usvojila liberalnu ekonomsku politiku koja favorizuje slobodna tržišta, uključujući deregulaciju, privatizaciju i marketizaciju, od 1980-ih, iako se historijski zalagala za protekcionizam. Stranka je britanska unionistička, protivi se ujedinjenoj Irskoj, kao i nezavisnosti Škotske i Velsa, i kritična je prema decentralizaciji. Historijski gledano, stranka je podržavala nastavak i održavanje Britanskog Carstva. Stranka je imala različite pristupe Evropskoj uniji, sa euroskeptičnim i, u sve manjoj mjeri, proevropskim frakcijama u njoj. Hstorijski gledano, stranka je nekada imala društveno konzervativan pristup i ostala je takva za nekoliko frakcija stranke. Socijalna politika u drugim frakcijama stranke je od tada postala liberalnija. U politici odbrane podržava nezavisni program nuklearnog oružja i posvećenost članstvu u NATO-u. Tokom većeg dijela moderne britanske političke historije, Ujedinjeno Kraljevstvo je pokazalo široku političku podjelu urbano-ruralno; baza za glasanje i finansijsku podršku Konzervativne stranke se kroz historiju prvenstveno sastojala od vlasnika kuća, vlasnika preduzeća, poljoprivrednika, graditelja nekretnina i glasača srednje klase, posebno u ruralnim i prigradskim područjima Engleske. Međutim, od referenduma o EU 2016, konzervativci su ciljali i glasače radničke klase iz tradicionalnih laburističkih uporišta. Dominacija konzervativaca nad britanskom politikom tokom 20. vijeka, nakon što su vladali 65 neuzastopnih godina, i njeno ponovno pojavljivanje u 2010-im, učinili su je jednom od najuspešnijih političkih stranaka u zapadnom svijetu.